Diari Oficial de la Generalitat Valenciana


Sumari del DOGV 4247, del 13-05-2002 (2002/4663)

ORDE de 15 d'abril de 2002, de la Conselleria de Justícia i Administracions Públiques, per la qual s'aprova la revocació de l'excepció a l'exercici del lloc de Tresoreria de l'Ajuntament de Benetússer.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/4663


Data del document
:   15-04-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Benetússer
    * administració local
    * comptable
    * professió administrativa

ORDE de 15 d'abril de 2002, de la Conselleria de Justícia i Administracions Públiques, per la qual s'aprova la revocació de l'excepció a l'exercici del lloc de Tresoreria de l'Ajuntament de Benetússer. [2002/X4663]
  
Per Ordre de 29 de gener de 2001, de la Conselleria de Justícia i Administracions Públiques, publicada en el DOGV núm. 3.944, de data 21 de febrer de 2001, es va autoritzar l'exercici del lloc de Tresoreria per un funcionari de la corporació degudament qualificat.
  
El ple de l'Ajuntament de Benetússer, en sessió celebrada el dia 31 de gener de 2002, acordà sol·licitar que es deixara sense efecte la dita autorització, com a conseqüència del volum creixent de l'activitat municipal, la qual cosa exigeix a la corporació dotar-se de la plantilla que per la seua classificació li correspon.
  
L'Ajuntament de Benetússer té classificat el lloc de Secretaria en classe primera.
  
Sotmés l'acord al tràmit d'audiència per Decret d'Alcaldia, de data 14 de desembre de 2001, s'han presentat al·legacions per part de la funcionària senyora Sonia Gadea Fabra, tècnica d'Administració General, que actualment ocupa el lloc de Tresoreria de l'Ajuntament.
  
En virtut d'això, i en ús de les competències atribuïdes pels articles 2.2 d), i 9 del Decret 159/1997, de 29 d'abril, del Govern Valencià, pel qual s'aprova el Reglament Regulador de les competències de la Generalitat Valenciana, relatives als funcionaris d'Administració local, amb habilitació de caràcter nacional,
  
ORDENE
  
Revocar l'autorització, a fi que el lloc de Tresoreria de l'Ajuntament de Benetússer s'exercisca per un funcionari de la corporació degudament qualificat, i que, per tant, la corporació interessada modifique en aquest sentit la corresponent relació de llocs de treball.
  
Contra aquesta ordre, que posa fi a la via administrativa, es podrà interposar, potestativament recurs de reposició davant el mateix òrgan que ha dictat l'acte en el termini d'un mes, comptador des de l'endemà de la seua publicació; o bé recurs contenciós administratiu davant el Jutjat Contenciós Administratiu de València o davant el Jutjat Contenciós Administratiu en la circumscripció del qual tinga el demandant el seu domicili, en el termini de dos mesos, comptadors des de l'endemà al de la seua publicació.
  
Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 15 d'abril de 2002
  
El conseller de Justícia i Administracions Públiques,